CELEX: 32006R0022
Language: fi
Date: 2006-01-09
Title: Komission asetus (EY) N:o 22/2006, annettu  9 päivänä tammikuuta 2006 , pysyvän tarjouskilpailun avaamisesta Belgian, Espanjan, Irlannin, Italian, Puolan, Ranskan, Ruotsin, Slovakian, Tšekin ja Unkarin interventioelinten hallussa olevan sokerin myymiseksi uudelleen yhteisön markkinoilla

10.1.2006   
            
            
               FI
            
            
               Euroopan unionin virallinen lehti
            
            
               L 5/3
            
         
      KOMISSION ASETUS (EY) N:o 22/2006,
   annettu 9 päivänä tammikuuta 2006,
   pysyvän tarjouskilpailun avaamisesta Belgian, Espanjan, Irlannin, Italian, Puolan, Ranskan, Ruotsin, Slovakian, Tšekin ja Unkarin interventioelinten hallussa olevan sokerin myymiseksi uudelleen yhteisön markkinoilla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 (1) ja erityisesti sen 9 artiklan 3 kohdan,
   sekä katsoo seuraavaa:
   
               (1)
            
            
               Belgialla, Espanjalla, Irlannilla, Italialla, Puolalla, Ranskalla, Ruotsilla, Slovakialla, Tšekillä ja Unkarilla on sokerin interventiovarastoja. Nämä varastot on markkinoiden tarpeisiin vastaamiseksi aiheellista asettaa käyttöön sisämarkkinoilla.
            
         
               (2)
            
            
               Tällaiseen myyntiin olisi sovellettava neuvoston asetuksen (EY) N:o 1260/2001 soveltamista koskevista yksityiskohtaisista säännöistä interventioelinten sokerinoston ja -myynnin osalta 27 päivänä kesäkuuta 2001 annettua komission asetusta (EY) N:o 1262/2001 (2).
            
         
               (3)
            
            
               Asetuksen (EY) N:o 1262/2001 22 artiklan 2 ja 3 kohtaa, jossa säädetään tarjouskilpailuilmoituksen julkaisemisesta Euroopan unionin virallisen lehden C-sarjassa vähintään 10 päivää ennen tarjousten tekemisen määräajan päättymistä, ei pitäisi kuitenkaan soveltaa, sillä jäsenvaltioilla on vaikeuksia kääntää ilmoitusta kaikille yhteisön kielille, mikä aiheuttaa tarpeettomia viivästyksiä jäsenvaltioiden interventiosokerin myynnissä. Mainitun asetuksen 28 artiklan 1 kohdan a alakohdassa säädetään lisäksi tarjouskilpailuvakuudesta, joka on 0,73 euroa 100 kilogrammalta. Interventiosokerin myymiseksi sisämarkkinoilla tarjoajan asettama vakuus olisi saatettava yhdenmukaiseksi interventiohinnan kanssa. Sen vuoksi 28 artiklan 1 kohdan a alakohtaa ei pitäisi soveltaa.
            
         
               (4)
            
            
               Yhteisön markkinoilla vallitsevan tilanteen huomioon ottamiseksi olisi säädettävä, että komissio vahvistaa vähimmäismyyntihinnan kunkin osittaisen tarjouskilpailun osalta.
            
         
               (5)
            
            
               Belgian, Espanjan, Irlannin, Italian, Puolan, Ranskan, Ruotsin, Slovakian, Tšekin ja Unkarin interventioelinten olisi toimitettava tarjoukset komissiolle. Tarjouksen tekijöiden nimettömyys olisi säilytettävä.
            
         
               (6)
            
            
               Tässä asetuksessa säädetyt toimenpiteet ovat sokerin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Belgian, Espanjan, Irlannin, Italian, Puolan, Ranskan, Ruotsin, Slovakian, Tšekin ja Unkarin interventioelinten on avattava yhteisön sisämarkkinoilla pysyvä tarjouskilpailu interventioon hyväksytyn, sisämarkkinoilla myyntiin käytettävissä olevan 1 009 124 sokeritonnin kokonaismäärän myymiseksi. Kyseiset jäsenvaltiot ja asianomaiset määrät vahvistetaan liitteessä I.
   2 artikla
   1.   Edellä 1 artiklassa tarkoitetut tarjouskilpailut ja myynnit on toteutettava asetuksen (EY) N:o 1262/2001 mukaisesti, jollei tässä asetuksessa toisin säädetä.
   2.   Poiketen siitä, mitä asetuksen (EY) N:o 1262/2001 22 artiklan 2 ja 3 kohdassa säädetään, kunkin asianomaisen interventioelimen on laadittava tarjouskilpailuilmoitus ja julkaistava se vähintään kahdeksan päivää ennen tarjousten jättämisen määräajan alkamista.
   Tarjouskilpailuilmoituksessa on ilmoitettava erityisesti tarjouskilpailun ehdot.
   Ilmoitus ja kaikki siihen tehtävät muutokset on toimitettava komissiolle ennen julkaisua.
   3 artikla
   Kussakin osittaisessa tarjouskilpailussa tehtävän tarjouksen on koskettava vähintään 250:tä tonnia.
   4 artikla
   1.   Määräaika tarjousten jättämiselle ensimmäisessä osittaisessa tarjouskilpailussa alkaa 26 päivänä tammikuuta 2006 ja päättyy 1 päivänä helmikuuta 2006 kello 15.00 Brysselin aikaa.
   Määräajat tarjousten jättämiselle toisessa ja sitä seuraavissa osittaisissa tarjouskilpailuissa alkavat edellisen määräajan päättymistä seuraavana työpäivänä. Ne päättyvät kello 15.00 Brysselin aikaa
   
               —
            
            
               15 päivänä helmikuuta 2006,
            
         
               —
            
            
               1, 15 ja 29 päivänä maaliskuuta 2006,
            
         
               —
            
            
               5 ja 19 päivänä huhtikuuta 2006,
            
         
               —
            
            
               3, 17 ja 31 päivänä toukokuuta 2006,
            
         
               —
            
            
               7, 14, 21 ja 28 päivänä kesäkuuta 2006.
            
         2.   Tarjoukset on jätettävä sokeria liitteen I mukaisesti hallussaan pitävälle interventioelimelle.
   5 artikla
   Poiketen siitä, mitä asetuksen (EY) N:o 1262/2001 28 artiklan 1 kohdan a alakohdassa säädetään, kunkin tarjoajan on asetettava tarjouskilpailuvakuus, joka on 20 euroa 100 kilogrammalta sokeria.
   6 artikla
   Kyseisten interventioelinten on toimitettava jätetyt tarjoukset komissiolle kahden tunnin kuluessa 4 artiklan 1 kohdassa säädetyn tarjousten jättämisen määräajan päättymisestä.
   Tarjoajien henkilöllisyyttä ei paljasteta.
   Jätetyt tarjoukset on toimitettava liitteessä II esitetyn mallin mukaisessa sähköisessä muodossa.
   Tarjousten puuttuessa kyseisen jäsenvaltion on ilmoitettava siitä komissiolle samassa määräajassa.
   7 artikla
   1.   Komissio vahvistaa kunkin kyseisen jäsenvaltion osalta vähimmäismyyntihinnan tai päättää olla hyväksymättä tarjouksia asetuksen (EY) N:o 1260/2001 42 artiklan 2 kohdassa tarkoitettua menettelyä noudattaen.
   2.   Jos tarjouskilpailun ratkaisemisesta 1 kohdan mukaisesti vahvistetun vähimmäishinnan mukaisesti olisi seurauksena kyseistä jäsenvaltiota kohden käytettävissä olevan määrän ylittyminen, tarjouskilpailu ratkaistaan ainoastaan edelleen käytettävissä olevan määrän osalta.
   Jos kaikkien, tiettyä jäsenvaltiota koskevien samansuuruisten tarjousten hyväksymisestä olisi seurauksena kyseistä jäsenvaltiota kohden käytettävissä olevan määrän ylittyminen, käytettävissä oleva määrä myönnetään seuraavasti:
   
               a)
            
            
               suhteessa kussakin tarjouksessa tarkoitettuun kokonaismäärään; tai
            
         
               b)
            
            
               kunkin tarjoajan osalta erikseen vahvistettavaan enimmäistonnimäärään asti; tai
            
         
               c)
            
            
               arpomalla.
            
         8 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 178, 30.6.2001, s. 1. Asetus sellaisena kuin se on viimeksi muutettuna komission asetuksella (EY) N:o 39/2004 (EUVL L 6, 10.1.2004, s. 16).
   
      (2)  EYVL L 178, 30.6.2001, s. 48. Asetus sellaisena kuin se on muutettuna asetuksella (EY) N:o 1498/2005 (EUVL L 240, 16.9.2005, s. 39).
   
      LIITE I
      Interventiosokeria hallussaan pitävät jäsenvaltiot
      
                  Jäsenvaltio
               
               
                  Interventioelin
               
               
                  Interventioelimen hallussa ja sisämarkkinoilla myyntiin käytettävissä olevat määrät
               
            
                  Belgia
               
               
                  
                              Bureau d’intervention et de restitution belge
                           
                        
                              Rue de Trèves, 82
                           
                        
                              B-1040 Bruxelles
                           
                        
                              Puh. (32) 2 287 24 11
                           
                        
                              Faksi (32) 2 287 25 24
                           
                        
               
                  100 539
               
            
                  Tšekki
               
               
                  
                              Státní zemědělský intervenční fond
                           
                        
                              Oddělení pro cukr a škrob
                           
                        
                              Ve Smečkách 33
                           
                        
                              CZ-11000 Praha 1
                           
                        
                              Puh. 420 222 871 886
                           
                        
                              Faksi 420 296 806 404
                           
                        
               
                  13 000
               
            
                  Espanja
               
               
                  
                              Fondo Español de Garantia Agraria
                           
                        
                              C/Beneficencia, 8
                           
                        
                              E-28004 Madrid
                           
                        
                              Puh. +34 91 347 64 66
                           
                        
                              Faksi +34 91 347 63 97
                           
                        
               
                  8 300
               
            
                  Ranska
               
               
                  
                              Fonds d’intervention et de régularisation du marché du sucre
                           
                        
                              Bureau de l’intervention
                           
                        
                              21, avenue Bosquet
                           
                        
                              F-75007 Paris
                           
                        
                              Puh. (33) 144 18 23 37
                           
                        
                              Faksi (33) 144 18 20 08
                           
                        
               
                  20 000
               
            
                  Irlanti
               
               
                  
                              Intervention Section
                           
                        
                              On Farm Investment
                           
                        
                              Subsidies & storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Puh. 00 353 53 63437
                           
                        
                              Faksi 00 353 53 42841
                           
                        
               
                  12 000
               
            
                  Italia
               
               
                  
                              AGEA — Agenzia per le erogazioni in Agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              I-00185 Roma
                           
                        
                              Puh. 0039 06 49 499 558
                           
                        
                              Faksi 0039 06 49 499 761
                           
                        
               
                  571 111
               
            
                  Unkari
               
               
                  
                              Mezőgazdasági és Vidékfejlesztési Hivatal (MVH)
                           
                        
                              (Agricultural and Rural Development Agency)
                           
                        
                              Soroksári út 22-24
                           
                        
                              H-1095 Budapest
                           
                        
                              Puh. 36/1/219-6213
                           
                        
                              Faksi 36/219-8905 tai 36/1/219-6259
                           
                        
               
                  110 500
               
            
                  Puola
               
               
                  
                              Agencja Rynku Rolnego
                           
                        
                              Biuro Cukru
                           
                        
                              Dział Dopłat i Interwencji
                           
                        
                              Nowy Świat 6/12
                           
                        
                              00-400 Warszawa
                           
                        
                              Puh. (48-22) 661 71 30
                           
                        
                              Faksi (48-22) 661 72 77
                           
                        
               
                  94 636
               
            
                  Slovakia
               
               
                  
                              Podohospodarska platobna agentura
                           
                        
                              Oddelenie cukru a ostatných komodit
                           
                        
                              Dobrovičova, 12
                           
                        
                              SK-815 26 Bratislava
                           
                        
                              Puh. (4214) 582 432 55
                           
                        
                              Faksi (4212) 582 433 62
                           
                        
               
                  20 000
               
            
                  Ruotsi
               
               
                  
                              Statens jordbruksverk
                           
                        
                              Vallgatan 8
                           
                        
                              S-55182 Jönköping
                           
                        
                              Puh. (46-36) 15 50 00
                           
                        
                              Faksi (46-36) 19 05 46
                           
                        
               
                  59 038
               
            
   
      LIITE II
      Pysyvä tarjouskilpailu interventioelinten hallussa olevan sokerin myymiseksi uudelleen
      
         Lomake (1)
         
      
      6 artiklassa tarkoitetun komissiolle toimitettavan tiedonannon malli
      
         (Asetus (EY) N:o 22/2006)
      
      
                  1
               
               
                  2
               
               
                  3
               
               
                  4
               
               
                  5
               
            
                  Interventiosokeria myyvä jäsenvaltio
               
               
                  Tarjouksen tekijän numero
               
               
                  Erän numero
               
               
                  Määrä
                  (t)
               
               
                  Tarjoushintaeuro
                  a/100 kg
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  jne.
               
               
                   
               
               
                   
               
               
                   
               
            
         (1)  Faksattava seuraavaan numeroon: (32) 2 292 10 34.